Document ID: /roh_data/filtered/fineweb-2-filterrobots_roh.jsonl.gz/32924

Tschientmilli persunas èn sa participadas als marschs da protesta en Chile. Sulet en la chapitala Santiago de Chile han la dumengia tenor indicaziuns da la polizia protestà stgars 100’000 persunas. Tenor ils organisaturs eran 300’000 persunas a la manifestaziun. Demonstraziuns hai era dà en var 50 ulteriuras citads en Chile.
Las protestas sa drizzan cunter il sistem da pensiuns introducì dal dictatur Augusto Pinochet il 1981. Cun quest sistem dependan las pensiuns da la rentabilitad dals fonds da pensiun. Ils protestaders pretendan uss da midar las cassas da pensiun en in sistem da redistribuziun sco l'AVS en Svizra.
RR novitads 08:30